
CONSILIUL JUDEŢEAN                                                                                                          

H O T Ă R Â R E
privind angajarea unui împrumut de trezorerie pentru
decontarea lucrărilor la obiectivul cu finanţare de la Uniunea Europeană
,, Reabilitare DJ 151 limită de judeţ Mureş - Bistriţa’’ în valoare de 10.000.000 lei 

Consiliul Judeţean Bistriţa-Năsăud, întrunit în  şedinţă extraordinară;
Având în vedere:  
· expunerea de motive nr. 5232/23.08.2012 a Preşedintelui Consiliului Judeţean Bistriţa-Năsăud;
· Hotărârea Consiliului Judeţean Bistriţa-Năsăud nr. 3/02.02.2012 privind aprobarea bugetului propriu al Consiliului Judeţean Bistriţa-Năsăud pe anul 2012;
· prevederile art. 65 din Legea nr. 273 / 2006 privind finanţele publice locale, cu modificările şi completările ulterioare;
· scrisoarea nr. 5207/22.08.2012 a Consiliului Judeţean Bistriţa-Năsăud către Ministerul Finanţelor Publice privind solicitarea unui sprijin financiar;
În temeiul prevederilor art. 91 şi art. 97 din Legea nr. 215 / 2001 privind administraţia publică locală, republicată, cu modificările şi completările ulterioare:

H O T Ă R Ă Ş T E:

Art.1. Se aprobă angajarea unui împrumut din disponibilităţile contului curent general al Trezoreriei Statului în condiţiile art. 65 din Legea nr. 273/2006 privind finanţele publice locale, în valoare de 10.000.000 lei (zece milioane lei). 
Art.2. Contractarea finanţării rambursabile prevăzute la art. 1 se face pentru decontarea lucrărilor la obiectivul cu finanţare de la Uniunea Europeană ,,Reabilitare DJ 151 limită de judeţ Mureş -Bistriţa’’.
Art.3. Din bugetul local al Consiliului Judeţean Bistriţa-Năsăud se asigură integral rambursarea împrumutului în sumă de 10.000.000 lei până la data de 30 noiembrie 2012. 
Art.4. Prezenta hotărâre a fost adoptă cu un număr de 23 voturi « pentru ».
Art.5. Cu ducerea la îndeplinire a prevederilor prezentei hotărâri se încredinţează Direcţia economică a Consiliului Judeţean Bistriţa-Năsăud.
Art.6. Prezenta hotărâre se comunică prin grija Serviciului cooperare, relaţii publice, cancelarie cu:
            -  Ministerul Finanţelor Publice;
-  Instituţia Prefectului Judeţului Bistriţa-Năsăud; 
-  Direcţia economică a  Consiliului Judeţean Bistriţa-Năsăud; 
şi se aduce la cunoştinţă publică prin publicarea în Monitorul Oficial al judeţului Bistriţa-Năsăud, precum şi pe pagina de internet www.portalbn.ro.


P R E Ş E D I N T E,
Emil Radu Moldovan

